Diari Oficial de la Generalitat Valenciana


Sumari del DOGV 5270, del 31-05-2006 (2006/5439)

Informació pública del projecte d'urbanització del programa d'actuació integrada de la unitat d'execució XIV de les normes subsidiàries de Banyeres de Mariola.
---------------------------------------------------------------------------------------------------------------------------------------------------------------

### Dades del document

Número de DOGV
:   5270

Data del DOGV
:   31-05-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/5439


Organisme emissor
:   Ajuntament de Banyeres de Mariola

Tipus de document
:   Anunci

Informació pública del projecte d'urbanització del programa d'actuació integrada de la unitat d'execució XIV de les normes subsidiàries de Banyeres de Mariola. [2006/M5439]  
La Junta de Govern Local, en sessió de data 18 d'abril de 2006, va adoptar entre altres l'acord següent:  
Vist el projecte d'urbanització presentat per Ferre Bienes Inmuebles, SL, adjudicatari del programa d'actuació integrada de la unitat d'execució XIV de les normes subsidiàries de Banyeres de Mariola.  
Vista la disposició transitòria primera de la Llei 16/2005, de 30 de desembre, Llei Urbanística Valenciana, i en conseqüència, vist l'article 53 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, que establix que els projectes d'urbanització se sotmetran al procediment d'aprovació propi dels programes, i de conformitat amb el que disposa l'article 34 d'esta; així com els articles 67 a 70 del Reial Decret 2.159/1978, de 23 de juny, Reglament de Planejament per al Desenvolupament i Aplicació de la Llei sobre Règim del Sòl i Ordenació Urbana.  
Vist l'Acord de la Junta de Govern Local, de data 2 de març de 2005, en què s'acorda admetre a tràmit el projecte d'urbanització esmentat, així com el seu sotmetiment a informació pública, en els termes establits en l'article 46 de la Llei 6/1994; i tenint en compte que la dita informació pública es va dur a terme en el diari Información, de data 15 de març de 2005, i en el Diari Oficial de la Generalitat número 4.983, de 12 d'abril de 2005, durant els quals els interessats podran formular les al·legacions que estimen oportunes.  
Vistes les al·legacions presentades per Enrique Antonio Francés Puig, de data 13 de juny de 2005, així com l'informe de la mercantil adjudicatària del programa Ferre Bienes Inmuebles, SL, de data 24 de gener de 2006, i l'informe del tècnic municipal de 6 d'abril de 2006.  
En virtut de la competència atribuïda per l'article 21.1.j) de la Llei 7/1985, de 2 d'abril, Reguladora de les Bases de Règim Local, així com el Decret d'Alcaldia 37/2003, la Junta de Govern Local, per unanimitat de tots els seus membres, acorda:  
Primer. Desestimar les al·legacions primera i segona, referents al traçat de vials que es conté en el pla i al tractament de la propietat, atés que en virtut del que disposa l'informe del tècnic municipal i de l'agent urbanitzador, es tracta d'una apreciació sobre la descripció detallada del sòl de la unitat d'execució prevista en les normes subsidiàries del municipi. El sector contigu haurà de preveure les apreciacions ara indicades per l'al·legant, i en el seu dia obligatòriament es tindrà en consideració donada l'estructura viària existent en la unitat. La possibilitat per a considerar l'aparició d'este vial passa ara per una modificació de planejament redelimitant la pròpia unitat, procediment que no es contempla ni està previst en este tràmit.  
Segon. Desestimar l'al·legació tercera, referent a alçament topogràfic, atés que en virtut de l'informe tècnic, hi ha un alçament topogràfic vàlid per a l'aprovació de l'expedient, si bé tenint en compte la possibilitat que en l'aproximació a la realitat de la reparcel·lació i referència amb la definició de les propietats existents, es complete este estudi amb un treball de camp on queden identificades la totalitat de les possibles incidències del sector, sol·licitant a l'urbanitzador un alçament topogràfic exhaustiu de l'àrea a reparcel·lar.  
Tercer. Aprovar definitivament el projecte d'urbanització corresponent a la unitat d'execució XIV de les normes subsidiàries de Banyeres de Mariola, amb els següents condicionants:  
- haurà d'informar-se als servicis tècnics sobre totes les decisions tècniques especificades en el projecte així com qualsevol variació que es produïsca del que s'ha reflectit en plans i memòries.  
- haurà de traslladar l'urbanitzador als servicis tècnics municipals de tots els assajos de control.  
- haurà de presentar-se per part de l'urbanitzador als servicis tècnics municipals amb anterioritat a l'inici de les obres per escrit, la conformitat de les companyies subministradores d'abastiment d'aigua potable, energia elèctrica, comunicacions i conduccions de gas.  
- la conducció de sanejament en el seu tram P-18 P-22 conformarà una zona de domini públic la qual haurà de ser cedida en escriptura pública a l'Ajuntament per al seu futur manteniment, en l'execució de l'obres es definirà el pas exteriorment, pavimentant-lo com a vorera assenyalant les zones de registre.  
Quart. Remetre el present acord a la Conselleria de Territori i Habitatge en compliment del que disposa l'article 59.3 de la Llei 6/1994.  
Cinqué. Publicar l'aprovació definitiva en el Diari Oficial de la Generalitat, de conformitat amb el que disposa l'article 34 de la Llei 6/1994.  
Sisé. Notificar el present edicte a tots els afectats.  
Banyeres de Mariola, 27 d'abril de 2006.. La secretària: María Luz Roncero Ficharte.